CELEX: 32020R0570
Language: ro
Date: 2020-01-28 00:00:00
Title: Regulamentul delegat (UE) 2020/570 al Comisiei din 28 ianuarie 2020 de modificare și de rectificare a Regulamentului (UE) nr. 748/2012 în ceea ce privește alinierea normelor privind menținerea navigabilității aeronavelor și a produselor, reperelor și dispozitivelor aeronautice la Regulamentul (UE) nr. 1321/2014 (Text cu relevanță pentru SEE)

27.4.2020   
               
               
                  RO
               
               
                  Jurnalul Oficial al Uniunii Europene
               
               
                  L 132/1
               
            
         REGULAMENTUL DELEGAT (UE) 2020/570 AL COMISIEI
         din 28 ianuarie 2020
         de modificare și de rectificare a Regulamentului (UE) nr. 748/2012 în ceea ce privește alinierea normelor privind menținerea navigabilității aeronavelor și a produselor, reperelor și dispozitivelor aeronautice la Regulamentul (UE) nr. 1321/2014
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/1139 al Parlamentului European și al Consiliului din 4 iulie 2018 privind normele comune în domeniul aviației civile și de înființare a Agenției Uniunii Europene pentru Siguranța Aviației, de modificare a Regulamentelor (CE) nr. 2111/2005, (CE) nr. 1008/2008, (UE) nr. 996/2010, (UE) nr. 376/2014 și a Directivelor 2014/30/UE și 2014/53/UE ale Parlamentului European și ale Consiliului, precum și de abrogare a Regulamentelor (CE) nr. 552/2004 și (CE) nr. 216/2008 ale Parlamentului European și ale Consiliului și a Regulamentului (CEE) nr. 3922/91 al Consiliului (1), în special articolul 19 alineatul (1),
         întrucât:
         
                     (1)
                  
                  
                     Regulamentul (UE) nr. 1321/2014 al Comisiei (2) a fost modificat (3) pentru a stabili cerințe mai flexibile privind întreținerea aeronavelor ușoare și pentru a adăuga managementul riscurilor la adresa siguranței pentru întreprinderile care se ocupă cu managementul menținerii navigabilității aeronavelor exploatate de titularii unui certificat de operator aerian. Ca urmare a modificării respective, măsurile care trebuie luate pentru a asigura menținerea navigabilității unei aeronave, stabilite anterior în anexa I (partea M) la Regulamentul (UE) nr. 1321/2014, sunt stabilite acum în anexa I (partea M), în anexa Vb (partea ML), în anexa Vc (partea CAMO) și în anexa Vd (partea CAO) din regulamentul menționat, în funcție de tipul de aeronavă și de exploatarea acesteia.
                  
               
                     (2)
                  
                  
                     Întrucât dispozițiile referitoare la certificatele de navigabilitate, la aprobările de proiecte de reparație și la autorizațiile de zbor, stabilite în anexa I (partea 21) la Regulamentul (UE) nr. 748/2012 al Comisiei (4), fac trimitere numai la anexa I (partea M) la Regulamentul (UE) nr. 1321/2014, anexa I (partea 21) la Regulamentul (UE) nr. 748/2012 al Comisiei trebuie modificată pentru a i se adapta dispozițiile la noua structură a anexelor la Regulamentul (UE) nr. 1321/2014.
                  
               
                     (3)
                  
                  
                     De la punctul 21.A.604 litera (b) din anexa I la Regulamentul (UE) nr. 748/2012 se poate înțelege că, pentru aprobarea modificării proiectelor de bloc de alimentare auxiliar pentru solicitanții care nu dețin o autorizație ETSO (conformă cu standardele tehnice europene), în ceea ce privește modificările clasificate ca minore, în loc de capitolul D din anexa I la Regulamentul (UE) nr. 748/2012 ar trebui să se aplice capitolul E din anexa I la regulamentul respectiv. Prin urmare, Regulamentul (UE) nr. 748/2012 trebuie rectificat pentru a se clarifica faptul că, în cazurile respective, este aplicabil capitolul D din anexa I la regulamentul menționat.
                  
               
                     (4)
                  
                  
                     Cerințele legate de reducerea generării de emisii de CO2 de către aeronave, din capitolul G punctul 21.A.165 din anexa I la Regulamentul (UE) nr. 748/2012, nu sunt clar enunțate și nu sunt aliniate la aceleași cerințe din capitolul F din anexa I la regulamentul respectiv. Prin urmare, Regulamentul (UE) nr. 748/2012 trebuie rectificat.
                  
               
                     (5)
                  
                  
                     Dispoziția de la punctul 21.A.93 litera (c) din anexa I la Regulamentul (UE) nr. 748/2012 se referă la „certificate de tip sau certificate de tip restrictive”, deși ar trebui să se refere la „modificări ale certificatelor de tip sau ale certificatelor de tip restrictive”. Prin urmare, Regulamentul (UE) nr. 748/2012 trebuie rectificat.
                  
               
                     (6)
                  
                  
                     Măsurile prevăzute în prezentul regulament sunt conforme cu avizele 05/2016 (5) și 06/2016 (6) ale Agenției Uniunii Europene pentru Siguranța Aviației, prezentate în temeiul articolului 76 alineatul (1) din Regulamentul (UE) 2018/1139,
                  
               ADOPTĂ PREZENTUL REGULAMENT:
         
            Articolul 1
            Regulamentul (UE) nr. 748/2012 se modifică și se rectifică după cum urmează:
            
                        1.
                     
                     
                        La articolul 1 alineatul (2), litera (d) se elimină.
                     
                  
                        2.
                     
                     
                        Anexa I se modifică în conformitate cu anexa la prezentul regulament.
                     
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 24 martie 2020.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 28 ianuarie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 212, 22.8.2018, p. 1.
         
            (2)  Regulamentul (UE) nr. 1321/2014 al Comisiei din 26 noiembrie 2014 privind menținerea navigabilității aeronavelor și a produselor, reperelor și dispozitivelor aeronautice și autorizarea întreprinderilor și a personalului cu atribuții în domeniu (JO L 362, 17.12.2014, p. 1).
         
            (3)  Regulamentul de punere în aplicare (UE) 2019/1383 al Comisiei din 8 iulie 2019 de modificare și de rectificare a Regulamentului (UE) nr. 1321/2014 în ceea ce privește sistemele de management al siguranței din cadrul întreprinderilor de management al menținerii navigabilității și simplificarea întreținerii și a managementului menținerii navigabilității în cazul aeronavelor de aviație generală (JO L 228, 4.9.2019, p. 1).
         
            (4)  Regulamentul (UE) nr. 748/2012 al Comisiei din 3 august 2012 de stabilire a normelor de punere în aplicare privind certificarea pentru navigabilitate și mediu a aeronavelor și a produselor, pieselor și echipamentelor aferente, precum și certificarea organizațiilor de proiectare și producție (JO L 224, 21.8.2012, p. 1).
         
            (5)  Avizul 05/2016: Task force for the review of Part-M for General Aviation (PHASE II) [Grupul operativ pentru revizuirea părții M privind aviația generală (ETAPA II)].
         
            (6)  Avizul 06/2016: Embodiment of safety management system (SMS) requirements into Commission Regulation (EU) No 1321/2014 – SMS in Part-M [Încorporarea cerințelor privind sistemul de management al siguranței (SMS) în Regulamentul (UE) nr. 1321/2014 al Comisiei – SMS în partea M].
      
      
         
            ANEXĂ
            Anexa I (partea 21) la Regulamentul (UE) nr. 748/2012 se modifică după cum urmează:
            
                        1.
                     
                     
                        În cuprins, trimiterea la apendicele II se înlocuiește cu următorul text:
                        „Apendicele II – Formularele 15a și 15c ale AESA – Certificat de examinare a navigabilității”.
                     
                  
                        2.
                     
                     
                        La punctul 21.A.93, litera (c) subpunctul 2 se înlocuiește cu următorul text:
                        
                                    „2.
                                 
                                 
                                    poate cere o prelungire a termenului prevăzut la litera (c) prima teză pentru cererea inițială și poate propune o nouă dată pentru eliberarea aprobării. În acest caz, solicitantul trebuie să se conformeze bazei de certificare de tip, bazei de certificare a datelor privind conformitatea operațională și cerințelor de protecție a mediului, potrivit celor stabilite de agenție în conformitate cu punctul 21.A.101 și notificate în conformitate cu punctul 21.B.105, până la o dată care urmează să fie aleasă de solicitant. Cu toate acestea, data respectivă nu trebuie să preceadă noua dată propusă de solicitant pentru eliberarea aprobării cu mai mult de cinci ani în cazul unei cereri de modificare a certificatului de tip sau a certificatului de tip restrictiv pentru un avion de mare capacitate sau pentru un giravion de mare capacitate și cu mai mult de trei ani în cazul unei cereri privind orice altă modificare a certificatului de tip sau a certificatului de tip restrictiv.”
                                 
                              
                  
                        3.
                     
                     
                        La punctul 21.A.165, litera (c) subpunctul 3 se înlocuiește cu următorul text:
                        
                                    „3.
                                 
                                 
                                    stabilește, în plus, în cazul cerințelor de protecție a mediului:
                                    
                                                (i)
                                             
                                             
                                                faptul că motorul finalizat este în conformitate cu cerințele aplicabile privind emisiile de evacuare ale motorului la data de fabricație a motorului și
                                             
                                          
                                                (ii)
                                             
                                             
                                                faptul că avionul finalizat este în conformitate cu cerințele aplicabile privind emisiile de CO2 la data eliberării primului său certificat de navigabilitate.”
                                             
                                          
                              
                  
                        4.
                     
                     
                        La punctul 21.A.174, litera (b) subpunctul 3 se înlocuiește cu următorul text:
                        
                                    „3.
                                 
                                 
                                    în ceea ce privește o aeronavă de ocazie provenind din:
                                    
                                                (i)
                                             
                                             
                                                un stat membru, un certificat de examinare a navigabilității eliberat în conformitate cu anexa I (partea M) sau cu anexa Vb (partea ML) la Regulamentul (UE) nr. 1321/2014 al Comisiei (*1);
                                             
                                          
                                                (ii)
                                             
                                             
                                                o țară terță:
                                                
                                                            —
                                                         
                                                         
                                                            o declarație din partea autorității competente a statului în care este sau a fost înmatriculată aeronava, care să reflecte starea de navigabilitate a aeronavei în registrul său în momentul transferului;
                                                         
                                                      
                                                            —
                                                         
                                                         
                                                            o fișă de masă și de centraj, însoțită de instrucțiunile de încărcare;
                                                         
                                                      
                                                            —
                                                         
                                                         
                                                            manualul de zbor, atunci când existența sa este impusă de codul de navigabilitate aplicabil aeronavei;
                                                         
                                                      
                                                            —
                                                         
                                                         
                                                            înregistrări istorice, pentru a stabili standardul de producție, de modificare și de întreținere a aeronavei, inclusiv toate limitele asociate unui certificat de navigabilitate restrictiv eliberat în conformitate cu punctul 21.B.327;
                                                         
                                                      
                                                            —
                                                         
                                                         
                                                            o recomandare de eliberare a unui certificat de navigabilitate sau a unui certificat de navigabilitate restrictiv și a unui certificat de examinare a navigabilității în urma unei examinări a navigabilității în conformitate cu anexa I (partea M) sau cu anexa Vb (partea ML) la Regulamentul (UE) nr. 1321/2014.
                                                         
                                                      
                                          
                              
                           (*1)  Regulamentul (UE) nr. 1321/2014 al Comisiei din 26 noiembrie 2014 privind menținerea navigabilității aeronavelor și a produselor, reperelor și dispozitivelor aeronautice și autorizarea întreprinderilor și a personalului cu atribuții în domeniu (JO L 362, 17.12.2014, p. 1).”"
                        
                     
                  
                        5.
                     
                     
                        La punctul 21.A.179, litera (a) subpunctul 2 punctul (i) se înlocuiește cu următorul text:
                        
                                    „(i)
                                 
                                 
                                    la prezentarea certificatului de navigabilitate anterior și a unui certificat de examinare a navigabilității valabil eliberat în conformitate cu anexa I (partea M) sau cu anexa Vb (partea ML) la Regulamentul (UE) nr. 1321/2014;”.
                                 
                              
                  
                        6.
                     
                     
                        La punctul 21.A.441, litera (a) se înlocuiește cu următorul text:
                        
                                    „(a)
                                 
                                 
                                    reparația trebuie să fie executată în conformitate cu anexa I (partea M), cu anexa II (partea 145), cu anexa Vb (partea ML) sau cu anexa Vd (partea CAO) la Regulamentul (UE) nr. 1321/2014 sau de o organizație de producție aprobată în conformitate cu capitolul G din prezenta anexă, în condițiile prevăzute de prerogativa de la punctul 21.A.163 litera (d);”.
                                 
                              
                  
                        7.
                     
                     
                        La punctul 21.A.604, litera (b) se înlocuiește cu următorul text:
                        
                                    „(b)
                                 
                                 
                                    prin derogare de la punctul 21.A.611, cerințele din capitolul D se aplică aprobării modificărilor proiectului de către titularul autorizației ETSO pentru APU și a modificărilor proiectului din partea altor solicitanți care sunt clasificate ca modificări minore, iar cerințele din capitolul E se aplică aprobării modificărilor proiectului de către alți solicitanți care sunt clasificate ca modificări majore. În cazul în care se aplică cerințele din capitolul E, se eliberează o autorizație ETSO separată în locul unui certificat de tip suplimentar și”.
                                 
                              
                  
                        8.
                     
                     
                        La punctul 21.A.711, litera (d) se înlocuiește cu următorul text:
                        
                                    „(d)
                                 
                                 
                                    O organizație aprobată poate elibera un permis de zbor (Formularul 20b al AESA, a se vedea apendicele IV), în temeiul prerogativei acordate în conformitate cu punctul CAMO.A.125 din anexa Vc (partea CAMO) la Regulamentul (UE) nr. 1321/2014 sau cu punctul CAO.A.095 din anexa Vd (partea CAO) la Regulamentul (UE) nr. 1321/2014, atunci când condițiile de zbor menționate la punctul 21.A.708 din prezenta anexă au fost aprobate în conformitate cu punctul 21.A.710 din prezenta anexă;”.
                                 
                              
                  
                        9.
                     
                     
                        La punctul 21.B.325, litera (c) se înlocuiește cu următorul text:
                        
                                    „(c)
                                 
                                 
                                    pe lângă certificatul de navigabilitate corespunzător menționat la litera (a) sau (b), pentru o aeronavă nouă sau de ocazie provenită dintr-un stat nemembru, autoritatea competentă a statului membru în care s-a efectuat înmatricularea eliberează un certificat inițial de examinare a navigabilității (Formularul 15a sau 15c al AESA, a se vedea apendicele II).”
                                 
                              
                  
                        10.
                     
                     
                        La punctul 21.B.326, litera (b) subpunctul 1 punctul (iii) se înlocuiește cu următorul text:
                        
                                    „(iii)
                                 
                                 
                                    aeronava a fost inspectată în conformitate cu dispozițiile aplicabile din anexa I (partea M) sau din anexa Vb (partea ML) la Regulamentul (UE) nr. 1321/2014, după caz.”
                                 
                              
                  
                        11.
                     
                     
                        La punctul 21.B.327, litera (a) subpunctul 2 punctul (i) litera C se înlocuiește cu următorul text:
                        
                                    „C.
                                 
                                 
                                    aeronava a fost inspectată în conformitate cu dispozițiile aplicabile din anexa I (partea M) sau din anexa Vb (partea ML) la Regulamentul (UE) nr. 1321/2014, după caz.”
                                 
                              
                  
                        12.
                     
                     
                        În lista apendicelor „FORMULARELE EASA”, trimiterea la „Apendicele II – Formular 15a al EASA Certificat de revizuire a navigabilității” se înlocuiește cu următorul text:
                        „Apendicele II – Formularele 15a și 15c ale AESA – Certificat de examinare a navigabilității”.
                     
                  
                        13.
                     
                     
                        Apendicele II se înlocuiește cu următorul text:
                        
                           
                              „Apendicele II
                              
                                 Formularul 15a al AESA – Certificat de examinare a navigabilității
                              
                              
                                          [STATUL MEMBRU]
                                          Stat membru al Uniunii Europene (*)
                                          
                                             CERTIFICAT DE EXAMINARE A NAVIGABILITĂȚII (CEN)
                                          
                                          Numărul de referință al CEN: …………………
                                          În temeiul Regulamentului (UE) 2018/1139 al Parlamentului European și al Consiliului, [AUTORITATEA COMPETENTĂ A STATULUI MEMBRU] certifică prin prezenta că următoarea aeronavă:
                                          Constructorul aeronavei…
                                          Numărul de fabricație dat de constructor: …
                                          Însemnele de înmatriculare ale aeronavei: …
                                          Numărul de serie al aeronavei: …
                                          este considerată a fi în stare bună de navigabilitate la data examinării.
                                          
                                                      Data eliberării:. …
                                                   
                                                   
                                                      Data expirării: …
                                                   
                                                Ore de zbor (FH) ale corpului aeronavei la data eliberării (**):…
                                          
                                                      Semnătura: ….
                                                   
                                                   
                                                      Autorizație nr.: …
                                                   
                                                Prima prelungire: În ultimul an, aeronava a rămas într-un mediu controlat în conformitate cu punctul M.A.901 din anexa I (partea M) la Regulamentul (UE) nr. 1321/2014 al Comisiei. La data eliberării prezentului certificat, aeronava este considerată a fi în stare bună de navigabilitate.
                                          
                                                      Data eliberării:. …
                                                   
                                                   
                                                      Data expirării: ….
                                                   
                                                Ore de zbor (FH) ale corpului aeronavei la data eliberării (**):…
                                          
                                                      Semnătura: ….
                                                   
                                                   
                                                      Autorizație nr.: …
                                                   
                                                
                                                      Numele societății:. …
                                                   
                                                   
                                                      Referința autorizării:. …
                                                   
                                                A doua prelungire: În ultimul an, aeronava a rămas într-un mediu controlat în conformitate cu punctul M.A.901 din anexa I (partea M) la Regulamentul (UE) nr. 1321/2014 al Comisiei. La data eliberării certificatului, aeronava este considerată a fi în stare bună de navigabilitate.
                                          
                                                      Data eliberării:. ….
                                                   
                                                   
                                                      Data expirării: …
                                                   
                                                Ore de zbor (FH) ale corpului aeronavei la data eliberării (**):…
                                          
                                                      Semnătura: …
                                                   
                                                   
                                                      Autorizație nr.: …
                                                   
                                                
                                                      Numele societății: …
                                                   
                                                   
                                                      Referința autorizării: …
                                                   
                                                
                                    Formularul 15a al AESA – versiunea 5
                              
                                          (*)
                                       
                                       
                                          Se elimină în cazul unei țări nemembre a UE.
                                       
                                    
                                          (**)
                                       
                                       
                                          Cu excepția dirijabilelor.
                                       
                                    
                                 Formularul 15c al AESA – Certificat de examinare a navigabilității
                              
                              
                                          
                                             CERTIFICAT DE EXAMINARE A NAVIGABILITĂȚII (CEN) (pentru aeronavele care se conformează părții ML)
                                          
                                          Numărul de referință al CEN: ……………………
                                          În temeiul Regulamentului (UE) 2018/1139 al Parlamentului European și al Consiliului:
                                          [NUMELE AUTORITĂȚII COMPETENTE]
                                          sau
                                          [NUMELE ÎNTREPRINDERII AUTORIZATE, ADRESA și REFERINȚA AUTORIZĂRII]
                                          sau
                                          [NUMELE COMPLET AL PERSONALULUI DE CERTIFICARE ȘI NUMĂRUL LICENȚEI CONFORME CU PARTEA 66 (SAU AL LICENȚEI NAȚIONALE ECHIVALENTE)]
                                          certifică, prin prezenta, că a efectuat o examinare a navigabilității în conformitate cu Regulamentul (UE) nr. 1321/2014, asupra următoarei aeronave:
                                          
                                                      Constructorul aeronavei: …
                                                   
                                                   
                                                      Numărul de fabricație dat de constructor…
                                                   
                                                
                                                      Însemnele de înmatriculare ale aeronavei: …
                                                   
                                                   
                                                      Numărul de serie al aeronavei: …
                                                   
                                                și se consideră că, la data examinării, această aeronavă este în stare bună de navigabilitate.
                                          
                                                      Data eliberării:. …
                                                   
                                                   
                                                      Data expirării: …
                                                   
                                                Ore de zbor (FH) ale corpului aeronavei la data examinării (*): …
                                          
                                                      Semnătura: ….
                                                   
                                                   
                                                      Autorizație nr. (dacă este cazul): …
                                                   
                                                Prima prelungire: aeronava îndeplinește condițiile de la punctul ML.A.901 litera (c) din anexa Vb (partea ML)
                                          
                                                      Data eliberării: ….
                                                   
                                                   
                                                      Data expirării:. …
                                                   
                                                Ore de zbor (FH) ale corpului aeronavei la data eliberării (*): …
                                          
                                                      Semnătura:. ….
                                                   
                                                   
                                                      Autorizație nr.: …
                                                   
                                                
                                                      Numele societății:. …
                                                   
                                                   
                                                      Referința autorizării…
                                                   
                                                A doua prelungire: aeronava îndeplinește condițiile de la punctul ML.A.901 litera (c) din anexa Vb (partea ML)
                                          
                                                      Data eliberării: …
                                                   
                                                   
                                                      Data expirării: …
                                                   
                                                Ore de zbor (FH) ale corpului aeronavei la data eliberării (*):…
                                          
                                                      Semnătura: …
                                                   
                                                   
                                                      Autorizație nr.: …
                                                   
                                                
                                                      Numele societății: …
                                                   
                                                   
                                                      Referința autorizării:. …
                                                   
                                                
                                    
                                          (*)
                                       
                                       
                                          Cu excepția baloanelor și a dirijabilelor.
                                       
                                    Formularul 15c al AESA – versiunea 3.
                           
                        
                     
                  
               (*1)  Regulamentul (UE) nr. 1321/2014 al Comisiei din 26 noiembrie 2014 privind menținerea navigabilității aeronavelor și a produselor, reperelor și dispozitivelor aeronautice și autorizarea întreprinderilor și a personalului cu atribuții în domeniu (JO L 362, 17.12.2014, p. 1).””